Daily View 17.11.2021
17 พฤศจิกายน 2564

ปัจจัยในประเทศ: เรามีการ Upgrade กลุ่มอสังหาริมทรัพทย์ (Residential Sector) เป็น Positve จากเดิม Neutral / บริษัทพัฒนาอสังหาฯ 11 รายที่เราวิเคราะห์อยู่ รายงานกำไรไตรมาส 3/2564 ที่ 6.5 พันลบ. ลดลง 25.9% YoY และ 19.1% QoQ สูงกว่าคาดเล็กน้อย โดยเรามองว่ากำไรของ AP ORI SC SIRI และ SPALI แข็งแกร่ง ส่วน ANAN LPN PSH และ QH อ่อนแอ
เราปรับเพิ่มมุมมองต่อกลุ่มฯ เป็น บวก เนื่องจากเราเชื่อว่าจุดต่ำสุดของวัฏจักรปัจจุบันได้ผ่านไปแล้ว และแนวโน้มการดำเนินงานในไตรมาส 4/2564 และปี 2565 จะแข็งแกร่ง ซึ่งอาจทำให้เกิดการ re-rating ตั้งแต่ไตรมาส 4/2564 เป็นต้นไป เหมือนกับที่เราเห็นในปี 2552 และปี 2555 เมื่อความกังวลต่อเศรษฐกิจมหภาคคลี่คลายลง โดยการเปิดตัวโครงการใหม่จะมากขึ้น ตามทิศทาง GDP ที่เป็นบวก โดยผู้ชนะในรอบล่าสุดจะยังคงเป็นผู้ชนะในช่วงเริ่มต้นของการฟื้นตัว หุ้นเด่นของเราในกลุ่มนี้ ได้แก่ ORI LH SPALI AP และ SC
ปัจจัยต่างประเทศ: รายงานตัวเลขเศรษฐกิจสำคัญสหรัฐฯ ตัวเลขยอดค้าปลีกออกมาที่ระดับ 1.7% MoM สูงกว่าที่คตลาดคาด +1% MoM ส่งผลบวกต่อตลาดหุ้นสหรัฐและ Bond yields สหรัฐ ให้ปรับตัวสูงขึ้น เราแนะนำให้นักลงทุนจับตา Timing ของการขึ้นดอกเบี้ยและ Taperว่าจะมีการเร่งตัวขึ้นไหม หลังตัวเลขเศรษฐกิจออกมาดีต่อเนื่องและเงินเฟ้อกดดันทั่วโลก
บรรยากาศการเจรจาของผู้นำสหรัฐและจีนเป็นไปอย่างราบรื่น โดยทั้งสองต่างยืนยันที่จะร่วมมือกันเพื่อให้เกิดสันติภาพและการพัฒนาทั่วโลก ทั้งนี้คาดว่าการประชุมระหว่างปธน.ไบเดนและปธน.สี จิ้นผิงได้ส่งสัญญาณผ่อนคลายความตึงเครียดระหว่างสหรัฐและจีน และมีโอกาสที่ประเทศทั้งสองจะยุติการทำสงครามการค้าที่เกิดขึ้นในสมัยของปธน.โดนัลด์ ทรัมป์ได้
สำหรับการประชุม COP26 หรือ the 26th UN Climate Change Conference of the Parties ณ เมือง กลาสโกว์ สหราชอาณาจักร ได้เสร็จสิ้นไปแล้วเมื่อวันที่ 13 พย.64 ที่ผ่านมา ถึงแม้ว่าอาจจะยังไม่สามารถบรรลุเป้าหมายตามเจตนารมณ์ได้ 100% โดยยังคงมีอีกหลายประเด็นที่ต้องติดตามความคืบหน้า แต่อย่างน้อยก็มีหลายสัญญาณที่ดีขึ้นอาทิเช่น สหรัฐฯและจีน สองประเทศที่มีการปล่อยก๊าซเรือนกระจกมากที่สุดในโลก ได้มีการประกาศเจตนารมณ์ในการลดการปล่อยก๊าซเรือนกระจกอย่างเป็นทางการร่วมกันไปเมื่อ วันที่ 10พ.ย.64 ที่ผ่านมา รวมถึงความชัดเจนในการจัดทำเกณฑ์มาตรฐานและกระบวนการในการซื้อ ขายคาร์บอนระหว่างประเทศ หรือที่เรียกว่า Paris Agreement Rulebook ส่วนทางด้านอินเดียอีกหนึ่งประเทศใหญ่ที่มีการปล่อยก๊าซสูงได้ประกาศตั้งเป้าเป็นครั้งแรกในการประชุมครั้งนี้ว่าจะเป็นประเทศที่ net zero carbon emission 2070 หลังจากก่อนหน้านี้ไม่เคยมีการตั้งเป้าหมาย Climate change มาก่อนเป็นต้นสำหรับท่าทีของไทยนั้น ยังไม่ได้ประกาศเจตนารมณ์ในด้านอื่น ๆ ที่ชัดเจนนอกเหนือจากการประกาศการเข้าสู่การเป็น Net zero ในปี 2065
โดยสรุปการประชุมครั้งนี้ได้ทำให้ทุกภาคส่วนในหลายประเทศทั่วโลก ตระหนักถึงความสำคัญและความเร่งด่วนของวิกฤตก๊าซเรือนกระจกและการเพิ่มขึ้นของอุณภูมิโลก ซึ่งจะส่งผลสำคัญต่อนโยบายภาครัฐทั่วโลกที่จะหันมาสนับสนุนการลงทุนพลังงานสะอาดรวมถึง EV-car related อย่างต่อเนื่องในอีกหลายปีข้างหน้านับจากนี้ ดังนั้นกลุ่มหุ้นที่เกี่ยวข้องกับ Green energy transition ถือเป็นอีกหนึ่ง Mega trend ที่น่าจับตามองมีศักยภาพในการเติบโตสูงและเราแนะนำทยอยสะสมลงทุนเมื่อมีการอ่อนตัว ในทางกลับกันต้องติดตามกลุ่มบริษัทที่ไม่สามารถเปลี่ยนแปลงธุรกิจให้ลดการปล่อยก๊าซเรือนกระจกจะส่งผลกระทบต่อต้นทุนบริษัททั้งทางตรงและทางอ้อมได้เช่นกัน
มุมมองตลาดหุ้น วันนี้ คาด SET 1635-50 / แนะ LH EPG SABINA
Top pick: EPG (ราคาพื้นฐาน 14.00 บาท)กำไรปกติไตรมาส 2QFY65 (ก.ค.-ก.ย. 2564) อยู่ที่ 377 ลบ. เพิ่มขึ้น 64.7% YoY แต่ลดลง 12.6% QoQ และน้อยกว่าที่เราคาดไว้ 7%คาดแนวโน้มของทั้ง 3 หน่วยธุรกิจดีขึ้น คาดยอดขายเติบโตขึ้นต่อเนื่อง และ GPM ฟื้นตัว จากอุปสงค์ที่มากขึ้นหลังผ่อนคลายมาตรการล็อกดาวน์. SABINA (ราคาพื้นฐาน 25.50 บาท). คาดกำไรสุทธิไตรมาส 4/2564-ปี 2565 ฟื้นตัวอย่างแข็งแกร่งหลังสถานการณ์โควิด-19 ที่เลวร้ายที่สุด ดูเหมือนจะผ่านพ้นไปแล้ว. LH (ราคาพื้นฐาน 9.75 บาท).เรามีการ Upgrade กลุ่มอสังหาริมทรัพทย์ (Residential Sector) เป็น Positve จากเดิม Neutral / เราเชื่อว่าจุดต่ำสุดของวัฏจักรปัจจุบันได้ผ่านไปแล้ว และแนวโน้มการดำเนินงานในไตรมาส 4/2564 และปี 2565 จะแข็งแกร่ง ซึ่งอาจทำให้เกิดการ re-rating ตั้งแต่ไตรมาส 4/2564 เป็นต้นไป
รายงานตัวเลขเศรษฐกิจ วันพฤหัสฯ ติดตาม ยอดผลิตและยอดขายรถยนต์ของไทยเดือน ต.ค. ยอดจดทะเบียนรถใหม่ของยูโรโซนเดือน ต.ค. คาด -28% YoY และตัวเลขการขอรับสวัสดิการว่างงานของสหรัฐฯรายสัปดาห์คาด +2.76 แสนคน วันศุกร์ ติดตาม ตัวเลข CPI และ Core CPI ของญี่ปุ่น เดือน ต.ค. คาด +0.1% YoY และ 0.1% YoY ตามลำดับ และตัวเลข Oil rig count ของสหรัฐฯ ล่าสุดอยู่ที่ 454 rig (+4 rig WoW)